Maironis

Maironis, laŭpasporte Jonas Mačiulis (naskiĝis la 2-an de novembro 1862 en la vilaĝo Pasandravys de la komunumo Raseiniai; mortis la 28-an de junio 1932 en Kaŭno) estis litova nacia poeto kaj katolika teologo, profesoro de la Vytautas-Magnus-Universitato en Kaŭno.

eta|300px|<center>tomboŝtono ĉe la suda muro de la katedralo de Kaŭno
 Vivo 
Jonas Mačiulis post la mezlernejaj jaroj en Kaŭno translokiĝis studi literaturan sciencon en la universitato de Kievo, sed jam post unu jaro, en 1884, revenis al Kaŭno, por membriĝi en pastriga seminario. Pli poste li iĝis aktivulo de la movado pri renaskiĝo de litova nacio.

La precipe lirika verkaro respegulas la ligiĝon al la historio, lingvo, pejzaĝo kaj loĝantaro de Litovio. Post kiam li mortis en 1932, lia tombo ĉe la suda muro de la katedralo de Kaŭno iĝis nacia memorejo.

Honore al li la centra literatura muzeo de Litovio en Kaŭno ricevis lian nomon. Ĝi kolektas kaj konservas dokumentaĵojn de la litovlingva literaturo de siaj komencaĵoj ĝis la nuntempo.

 Elekto de verkaĵoj 
 Pavasario balsai ("voĉoj de printempo"), publikigita en 1895; multaj eldonoj, interalie en Vilno: eldonejo Baltos Lankos, 1995. ISBN 9986-403-60-X
 Jaunoji Lietuva ("juna Litovio"), publikigita en 1895; multaj eldonoj, interalie en Vilno: eldonejo Lietuvos rašytojų sąjungos leidykla ("eldonejo de la verkista asocio de Litovio"), 1995. ISBN 9986-413-41-9

 En Esperanto aperis 
 Jūratė kaj Kastytis, balado fare de Maironis. Esperantigis Petras Čeliauskas, Kaŭno: eldonejo Ryto varpas, 2005. (recenzo ).

 Eksteraj ligiloj 

 retejo de la Maironis-muzeo pri litova literaturo en Kaŭno jen litove, germane, angle kaj france

Kategorio:Litovaj verkistoj
Kategorio:Pastroj
Kategorio:Kaŭno
Kategorio:19-a jarcento en Litovio
Kategorio:20-a jarcento en Litovio